ભારત તરફથી પ્રથમ બંને વિકેટ ટીમમાં પુનરાગમન કરનાર જસપ્રીત બુમરાહને મળી હતી. કિરન પોવેલ 21 રને રોહિત શર્માના હાથે કેચ આઉટ થયો તો ચંદ્રપૌલ હમેરાજ 15 રને ધોનીને કેચ આપી બેઠો હતો. તો માર્લોન સેમ્યુઅલ્સ 9 રને ખલીલ અહેમદની ઓવરમાં ધોનીના હાથે કેચ આઉટ થયો. કુલદીપ યાદવને પણ બે વિકેટ મળતાં, શિમરોન હેટમેયરને ધોનીના હાથે 37 રને આઉટ કર્યો જ્યારે રોવમેન પોવેલને માત્ર 4 રને રોહિત શર્માના હાથે કેચ આઉટ કરાવ્યો હતો. તો જેસન હોલ્ડર 32 રને બુમરાહની ઓવરમાં કેચ આઉટ થયો હતો. ફેબિયન એલન યુજવેન્દ્ર ચહલની બોલિંગમાં 5 રને રૂષભ પંતના હાથે કેચ આઉટ થયો છે. શાહી હોપ સેન્ચુરી મારતાં ચૂક્યો હતો અને 95 રને બુમરાહની ઓવરમાં બોલ્ડ થયો હતો.